open-index/open-wikipedia-markdown huggingface dataset:
Մաքսիմիլիեն Լյուս

**Մաքսիմիլիեն Լյուս** (, ), ֆրանսիացի նկարիչ–նեոիմպրեսիոնիստ։ Հայտնի է գեղանկարչության, գծագրության, գրքերի նկարազարդման աշխատանքներով։ Անարխիստական շարժման գործիչ։

## Կենսագրություն և ստեղծագործություն
Մաքսիմիլիեն Լյուսը ծնվել է Շարլ–Դեզիրե Լյուսի (1823—1888) և Լուիզա–Ժոզեֆինա Դյունի (1822—1878) ընտանիքում։ Ընտանիքն ապրում էր Մոնպառնասում, Փարիզի աշխատավոր շրջանում։ Սովորել է որպես օֆորտիստ։ 1872 թվականին տասնչորսամյա Լյուսը դարձավ քանդակագուրծ Անրի-Թեոֆիլ Հիլդեբրանդի (1824—1897) աշակերտը։ Ավելի ուշ սովորել է Սյուիսի ակադեմիայում և Էժեն Ֆրոմանի մոտ։ Նկարիչ Կամիլ Պիսսարոյի որդու՝ Լյուսիեն Պիսսարոյի հետ Լագնիում հիմնել է Groupe de Lagny գեղարվեստական խումբը՝ խնդիր ունենալով զարգացնել Ժորժ Սյորայի գունային տեսությունը և գունային տարանջատման տեխնիկան։ Լյուսը նաև բարձր է գնահատել Կամիլ Կորոյի ստեղծագործությունները։ Բացի բնանկարներից, 1887 թվականից նրա ստեղծագործություններում հայտնվում են դիմանկարներ։

## Ժառանգություն
Նկարչի պահպանված ստեղծագործական ժառանգությունը կազմում է 4200 նկար և մոտ 3000 գծանկար։ Օրսեի թանգարանը Լյուսին դասում է որպես «նեոիմպրեսիոնիստական շարժման լավագույն ներկայացուցիչներից մեկը»։

Նկարչի 1900 թվականին նկարված Նոտր–Դամ դը Պարի աշխատանքը աճուրդում վաճառվել է 2011 թվականի մայիսին 4 200 000 ԱՄՆ դոլարով՝ սահմանելով ռեկորդ Լյուսի աշխատանքների համար։


Պատկեր:Maximilien Luce - The port of Saint-Tropez (Le Port de Saint-Tropez) 1893.jpg|Պորտ Սեն–Տրոպե։ 1893 թվական
Պատկեր:Maximilien Luce Notre-Dame de Paris 1900.jpg|Նոտր–Դամ դը Պարի։ 1900 թվական
Պատկեր:Maximilien Luce - The Quai Saint-Michel and Notre-Dame - Google Art Project.jpg|Նոտր–Դամ դը Պարին և պարսպապատ Սեն–Միշելը։ 1901 թվական
Պատկեր:Maximilien Luce - A Street in Paris in May 1871 - Google Art Project.jpg|Փողոց Փարիզում 1871 թվականի մայիսին։ Մոտ․ 1903—1906 թվականներ
Պատկեր:Maximilien Luce-La Gare de l'Est sous la neige-1917.jpg|Արևելյան կայարան ձյան տակ։ 1917 թվական 


## Ծանոթագրություններ

## Գրականություն
* Bouin-Luce J., Bazetoux D. *Maximilien Luce: catalogue raisonné de l'œuvre peint*. Vol.1-2. Paris: Editions JBL, 1986

## Արտաքին հղումներ
* Работы в музее Тиссена-Борнемисы 
* Работы в музее Орсе 

Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Գրաֆիկական դիզայներներ
Կատեգորիա:Իմպրեսիոնիստ գեղանկարիչներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի գրաֆիկներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի նկարիչներ
Վոլոդիմիր Զելենսկու այցը Մեծ Բրիտանիա (2023)

[300px|thumb|աջից|Մեծ Բրիտանիայի վարչապետ [Ռիշի Սունաքը Լոնդոնում դիմավորում է Ուկրաինայի նախագահ Վոլոդիմիր Զելենսկուն:]]
**Վոլոդիմիր Զելենսկու այցը Մեծ Բրիտանիա** (), Ուկրաինայի նախագահ Վոլոդիմիր Զելենսկու 2023 թվականի առաջին օտարերկրյա այցը, որը կայացել է 2023 թվականի փետրվարի 8-ին։ Այցի ընթացքում նախագահ Զելենսկին հանդիպել է Մեծ Բրիտանիայի վարչապետ Ռիշի Սունաքի հետ։ Նա նաև բրիտանական խորհրդարանի Վեսթմինսթերյան սրահից ուղերձով դիմել է պատգամավորներին և ընդունելության արժանացել թագավոր Չարլզ III-ի կողմից։ 2022 թվականի փետրվարի 24-ին Ուկրաինա Ռուսաստանի ներխուժումից ի վեր սա Զելենսկու երկրորդ արտասահմանյան այցն է։ Առաջին այցը կայացել էր 2022 թվականի դեկտեմբերին Ամերիկայի Միացյալ Նահանգներ։

## Նախադրյալներ
2022 թվականի փետրվարի 24-ին Ռուսաստանը լայնամասշտաբ ներխուժում սկսեց Ուկրաինայի դեմ։ Այն դարձավ ռուս-ուկրաինական ճգնաժամի ամենաթեժ շրջանը, որն սկսվել էր 2014 թվականի սկզբին։ Պատերազմի ընթացքում աշխարհի բազմաթիվ երկրներ ռազմական և մարդասիրական օգնություն են տրամադրել Ուկրաինային, այդ թվում Մեծ Բրիտանիան։ 2022 թվականին Մեծ Բրիտանիայի կառավարությունը ծախսել է 2 300 000 000 ֆունտ ստերլինգ Ուկրաինային ռազմական օգնության ցուցաբերման համար։

## Այցը Մեծ Բրիտանիա
thumb|Զելենսկին բրիտանական խորհրդարանի Վեսթմինսթերյան սրահից ուղերձով դիմում է խորհրդարանականներին։|300x300px
### Հանդիպում Ռիշի Սունաքի հետ
Վոլոդիմիր Զելենսկին Լեհաստանի Ժեշուվ քաղաքի Ժեշուվ Յասյոնկա օդանավակայանից Մեծ Բրիտանիայի թագավորական ռազմաօդային ուժերի Boeing C-17 Globemaster III ինքնաթիռով (սերիական համարը՝ ZZ178) ուղևորվել է Լոնդոնի Սթանսթեդ օդանավակայան։ Օդանավակայանում ինքնաթիռի մոտ նրան դիմավորել է Մեծ Բրիտանիայի վարչապետ Ռիշի Սունաքը, որի հետ միասին նրանք մեկնել են Դաունինգ սթրիթ, 10։
### Ուղերձ խորհրդարանին
Զելենսկին բրիտանական խորհրդարանի Վեսթմինսթերյան սրահից ուղերձով դիմել է խորհրդարանականներին։ Բրիտանական խորհրդարանի երկու պալատների անդամները նրան հոտնկայս ծափահարել են։
### Ընդունելություն Չարլզ III-ի մոտ
Լոնդոն կատարած այցի ժամանակ Զելենսկուն Բուքինգհեմյան պալատում ընդունել է բրիտանական գահի առաջնորդ Չարլզ III-ը։
### Հանդիպում ուկրաինացի զինվորականների հետ
Վոլոդիմիր Զելենսկին Ռիշի Սունաքի ուղեկցությամբ այցելել է Դորսեթում գտնվող Lulworth ճամբար, որտեղ վերապատրաստում են անցնում ուկրաինացի զինվորականները։

## Պատկերասրահ

պատկեր:The Prime Minister welcomes the Ukrainian President (52676630386).jpg|
պատկեր:Volodymyr Zelenskyy addresses Parliament (52676220432).jpg|
պատկեր:Volodymyr Zelenskyy addresses Parliament (52676220592).jpg|
պատկեր:Volodymyr Zelenskyy addresses Parliament (52676731266).jpg|
պատկեր:Volodymyr Zelenskyy addresses Parliament (52676732491).jpg|
պատկեր:Volodymyr Zelenskyy addresses Parliament (52676732556).jpg|
պատկեր:Volodymyr Zelenskyy addresses Parliament (52677222708).jpg|


## Ծանոթագրություններ

Կատեգորիա:Վոլոդիմիր Զելենսկու արտասահմանյան այցեր
Half-Life: Opposing Force

Half-Life: Opposing Force (հայերեն Կես-Կյանք։ Հակառակ ուժ) առաջին դեմքով հրաձիգ է Half-Life-ի հավելում, որը մշակվել է Gearbox Software-ի կողմից Valve-ի հետ համատեղ և թողարկվել է Sierra Entertainment-ի կողմից 1999 թվականի հոկտեմբերի 31-ին։ Այս հավելումը խաղացողին ներկայացնում է նույն պարամետրով (աշխարհ և իրադարձություններ), որպես բնօրինակ, միայն այն տարբերությամբ, որ խաղացողը վերահսկում է կապրալ Ադրիան Շեփերդը՝ ՎՇՄՄԱ հատուկ նշանակության ջոկատի զինվորը։

## Սյուժե
Սյուժեն պատմում է Ադրիան Շեպարդ անունով երիտասարդ զինվորի մասին, ով ժամանել է Սև Մեսա հատուկ գործողության։ Ինչպես հաջորդ խաղերը, Half-Life: Blue Shift и Half-Life: Decay, Half-Life: Opposing Force պատկերում է իրադարձությունները, որոնք տեղի են ունեցել Half-Life-ում, բայց այլ կերպարի տեսանկյունից՝ այս դեպքում՝ ՎՇՄՄԱ զինվորի։

## Ծանոթագրություններ
Կուրցիո Մալտեզե

**Կուրցիո Մալտեզե**  (, ), իտալացի լրագրող, սյունակագիր, հեռուստահաղորդավար, քաղաքական գործիչ, Եվրոպական խորհրդարանի 8-րդ գումարման պատգամավոր։

## Կենսագրություն
Կուրցիո Մալտեզեն ծնվել է Միլանում, ավարտել է տեղի համալսարանի քաղաքագիտության ֆակուլտետը։ Նա իր լրագրողական կարիերան սկսել է ուսանողական լրատվամիջոցներում, հետագայում աշխատել է «La Notte ruit», «La Gazzetta dello Sport», «La Stampa» թերթերում։ 1994 թվականին միացել է «La Repubblica» օրաթերթին։ Կուրցիո Մալտեզեն մի քանի գրքերի հեղինակ է, այդ թվում՝ պետության և իտալական կաթոլիկ եկեղեցու հարաբերությունների։ Բացի գրքերից նա գրել է վավերագրական ֆիլմերի սցենարներ։

Որպես Իտալիայի հյուսիս-արևմտյան ընտրատարածքի գլխավոր թեկնածու նա 2014 թվականին մասնակցել է Եվրոպական խորհրդարանի ընտրություններին։ Մոնի Օվադիայի հրաժարականից հետո նա դարձել է Եվրոպական խորհրդարանի պատգամավոր։

Կուրցիո Մալտեզեն մահացել է երկարատև հիվանդությունից հետո Միլանում, 2023 թվականի փետրվարի 26-ին, 63 տարեկան հասակում։

## Քննադատություն
Կուրցիո Մալտեզեն հաճախ է քննադատվել Եվրախորհրդարանի նիստերին ներկա չգտնվելու համար, չնայած «VoteWatch»-ի վիճակագրություն համաձայն նա մասնակցել է ձայների 95%-ին։ Նրան մեղադրել են նաև և Եվրախորհրդարանից և «La Repubblica» թերթից աշխատավարձ ստանալու համար։ Այդ պատճառով նա խզել է իր պայմանագիրը թերթի հետ։

## Ընտրված աշխատություններ
* *1994. Colpo grosso* (соавтор), Baldini & Castoldi, Mediolan 1994.
* *Come ti sei ridotto. Modesta proposta di sopravvivenza al declino della nazione*, Feltrinelli, Mediolan 2006.
* *I padroni delle città*, Feltrinelli, Mediolan 2007.
* *La questua. Quanto costa la Chiesa agli italiani*, Feltrinelli, Mediolan 2008.
* *La bolla. La pericolosa fine del sogno berlusconiano*, Feltrinelli, Mediolan 2009.

## Ծանոթագրություններ

## Արտաքին հղումներ
*Немецкой национальной библиотеке
* Курцио Мальтезе на WorldCat

Կատեգորիա:20-րդ դարի իտալացի գրողներ
Կատեգորիա:20-րդ դարի իտալացի քաղաքական գործիչներ
Կատեգորիա:21-րդ դարի իտալացի գրողներ
Կատեգորիա:21-րդ դարի իտալացի քաղաքական գործիչներ
Կատեգորիա:Իտալացի լրագրողներ
Կատեգորիա:Իտալացի հաղորդավարներ
Կատեգորիա:Իտալիայի քաղաքական գործիչներ
Լուիզ Դյու

**Լուիզ Բագեր Դյու** (), դանիացի հանդբոլիստուհի, դարպասապահ, 2002 թվականի Եվրոպայի և 2004 թվականի օլիմպիական խաղերի չեմպիոն։

## Կենսագրություն
Լուիզ Դյուն  7 տարեկանից զբաղվում է հանդբոլով։ Եղել է «Հյալերուպ» ակումբին կից դպրոցի սան։ Դանիայի առաջնությունում նորամուտը նշել է 2000 թվականին «Սեբյու» ակումբի կազմում, մեկ մրցաշրջանից հետո տեղափոխվել է «Վիբորգ», որտեղ անցկացրել է ամբողջ կարիերան։ 2002, 2004, 2006, 2008 և 2009  թվականներին եղել է Դանիայի չեմպիոն, 2003, 2006, 2007, 2008, 2010 2011 թվականներին՝ Դանիայի գավաթակիր։ Լուիզ Դյուի ակումբը 2006 և 2009 թվականներին դարձել է Եվրոպական հանդբոլի ֆեդերացիայի Չեմպիոնների լիգայի հաղթող, 2004 թվականին՝ գավաթակիր։

Լուիզ Դյուն իր կարիերան ավարտել է 2012 թվականի ամռանը։

## Հավաքականում
Լուիզ Դյուն Դանիայի ազգային հավաքականում անցկացրել է 55 խաղ և խփել մեկ գոլ։ 2004 թվականին նրա հավաքականը դարձել է Օլիմպիական խաղերի չեմպիոն, 2002 թվականին՝ Եվրոպայի չեմպիոն, 2004 թվականին՝ Եվրոպայի առաջնության արծաթե մեդալակիր։

## Անձնական կյանք
2006 թվականին Լուիզն ամուսնացել է Ռոբերտ Դյուի հետ, 2009 թվականի օգոստոսին նա հայտարարել է, որ նա սպասում է երեխայի, ինչի պատճառով դադարեցնում է իր մարզումները։ Երեխայի ծնվելուց որոշ ժամանակ անց նա վերադարձել է ակումբ։

## Ծանոթագրություններ

## Արտաքին հղումներ
* 
* Профиль на сайте клуба «Виборг» 
* Профиль на сайте Лиги чемпионов ЕГФ 

Կատեգորիա:2004 թվականի Ամառային օլիմպիական խաղերի չեմպիոններ
Էմանուել Օռլեանցի

**Ֆիլիպ Էմանուել Մաքսիմիլիան Մարիա Էդ Օռլեանցի** (), Վանդոմի դուքս, Ալենսոնի և Օռլեանի դուքս Ֆերդինանդի որդին, Լուի Ֆիլիպ I-ի ծոռը։

## Կյանք
1896 թվականին Էմանուելը ամուսնացել է Բելգիայի թագավոր Լեոպոլդ II-ի զարմուհու և Բելգիայի թագավոր Ալբերտ I-ի քրոջ՝ Հենրիետի հետ։ Այս ամուսնությունից ծնվեց չորս երեխա.

* Մարիա Լուիզա (1896 թվականի դեկտեմբերի 31 - 1973 թվական)
* Սոֆիա  (1898 թվականի հոկտեմբերի 19 - 1928 թվական)
* Ժենեվեվա (1901 թվական - 1983 թվական)
* Շարլ (1905 թվական - 1970 թվական)

Հենրիետի հետ ամուսնությունից առաջ դուքսը, հավանաբար, գաղտնի ամուսնացած է եղել Լուիզա դե Մայլե դե լա Տուր Լանդրիի (1873-1893) հետ, ով մահացել էր իր որդու՝ Ֆիլիպի (1893-1955) ծնվելուց անմիջապես հետո։

Առաջին համաշխարհային պատերազմի սկզբին դքսական զույգը ունեցվածք ուներ Բելգիայում, Ֆրանսիայում և Շվեյցարիայում, սակայն պատերազմի ավարտից հետո նրանց ֆինանսական վիճակը վատթարացավ, և նրանք ստիպված եղան վաճառել իրենց ունեցվածի մի մասը։ 1914 թվականին դուքսը դարձավ իսպանական Ոսկե բուրդ շքանշանի 1143-րդ ասպետը։

1931 թվականին սովորական մրսածության ընթացքում Էմանուել Օռլեանցու սիրտը անսպասելի կանգ է առնում։ Նա թաղված է Դրյոյում գտնվող Օռլեանի տան ընտանեկան դամբարանում։

## Գրականություն
Dominique Paoli, Henriette, duchesse de Vendôme, Racine, 2000.

## Ծանոթագրություններ
Կալիումի օքսիդ

**Կալիումի օքսիդ** (K2O), կալիումի և թթվածնի իոնային միացություն, որն ունի հիմնային բնույթ։ Կալիումի ամենապարզ օքսիդն է, որը դեղինավուն երանգ ունեցող պինդ նյութ է։ Ռեակտիվ միացություն է և հազվադեպ է հանդիպում։ Որոշ արդյունաբերական նյութեր, ինչպիսիք են պարարտանյութերը և ցեմենտները, գնահատվում են՝ ելնենով այն հանգամանքից թե դրանում K2O-ի տոկոսային բաղադրությունը որքան է կազմում։

## Արտադրություն
Կալիումի օքսիդն առաջանում է թթվածնի և կալիումի փոխազդեցությունից, այս ռեակցիայի արդյունքում առաջացնում է կալիումի պերօքսիդ՝ K2O2: Հետագայում պերօքսիդի մշակումը կալիումով առաջացնում է օքսիդ
: K2O2 + 2 K -> 2 K2O

Որպես այլընտրանքային և առավել կիրառելի սինթեզի եղանակ է՝ մետաղական կալիումով կալիումի նիտրատի տաքացումը, որի արդյունքում սինթեզվում է K2O-ն։
:2KNO3 + 10K -> 6K2O + N2 (^)

Սինթոզի մեկ այլ եղանակ է համարվում կալիումի պերօքսիդի տաքացումը 500&nbsp;°C ջերմաստիճանում, որն էլ քայքայվում է այդ ջերմաստիճանում՝ առաջացնելով մաքուր կալիումի օքսիդ և թթվածին։

:2K2O2 -> 2K2O + O2 (^)

Կալիումի հիդրօքսիդը չի կարող հետագայում դեհիդրատացվել և վերածվել օքսիդի, սակայն այն կարող է փոխազդել հալված կալիումի հետ, որպես կողմնակի արտադրանք անջատելով ջրածին։

:2KOH + 2K  2K2O + H2 (^)

## Հատկություններ և ռեակցիաներ
K2O-ն ունի հակաֆտորիտ բյուրեղյա վանդակ։ Այստեղ անիոնների և կատիոնների դիրքերը հակադարձված են CaF2-ում իրենց դիրքերի համեմատ՝ կալիումի իոնները կոորդինացված են 4 օքսիդի իոնների, իսկ օքսիդի իոնները՝ 8 կալիումի հետ։ K2O-ը հիմնական օքսիդ է և խիստ ակտիվ փոխազդում է ջրի հետ՝ առաջացնելով կալիումի հիդրօքսիդ։ Այն քաղցրահամ է և կարող է անգամ մթնոլորտից ջուր կլանելու հետևանքով առաջացնել այս բուռն ռեակցիան։

## Տերմինի օգտագործումը արդյունաբերության մեջ
Քիմիական K2O բանաձևը (կամ պարզապես «K») օգտագործվում է մի քանի արդյունաբերական համատեքստերում. N-P-K `պարարտանյութերի համար, ցեմենտի և ապակեգործության ֆորմուլաներում։ Հաճախ կալիումի օքսիդը անմիջականորեն չի օգտագործվում այս արտադրատեսակների մեջ, սակայն կալիումի քանակությունը տրվում է K2O համարժեքի ձևով որն օգտագործվել է ցանկացած տեսակի պոտաշի համար,, օրինակ՝ կալիումի կարբոնատի։ Օրինակ, կալիումի օքսիդում կալիում ըստ քաշի կազմում է մոտ 83%, մինչդեռ կալիումի քլորիդում կազմում է ընդամենը 52%։ Հավասար քանակություն դեպքում կալիումի քլորիդն ի տարբերություն կալիումի օքսիդի ապահովում է ավելի քիչ քանակով կալիում։ Այսպիսով, եթե պարարտանյութը պարունակում է ըստ քաշի 30% կալիումի քլորիդ, ապա կալիումի ցուցանիշը, հիմնված կալիումի օքսիդի վրա, կլինի ընդամենը 18,8%։

## Ծանոթագրություններ

Կատեգորիա:Անօրգանական միացություններ
Կատեգորիա:Կալիումի միացություններ
Կատեգորիա:Հիմնական օքսիդներ
Կատեգորիա:Օքսիդներ
Վատ Պա Մահա Չեդի Կեո

**Վատ Պա Մահա Չեդի Կեո** (, բառացիորեն՝ *Մեծ ապակե պագոդայի անտառային տաճար*, հայտնի է նաև որպես **Վատ Լան Կուատ** (), որը նշանակում է *Միլիոն շշերի տաճար*), բուդդայական տաճարային համալիր Թաիլանդի Սիսակետ նահանգի Խուն Հան գյուղում, Կամբոջայի հետ սահմանի մոտ։ Ամբողջ տաճարային համալիրը կառուցված է *Heineken* և *Chang* գարեջրի ավելի քան 1,5 միլիոն դատարկ շշերից։ Դատարկ շշերը սկսել են հավաքել 1984 թվականին, և 2 տարի անց տաճարի հիմնական մասն արդեն ավարտված էր։ Վանականները շարունակում են ընդլայնել համալիրը։ Մինչև 2017 թվականը համալիրն ուներ գարեջրի հին շշերից կառուցված 20 շինություն։ Այս պահին տաճարը գտնվում է Հարավարևելյան Ասիայի էկոլոգիապես մաքուր տեսարժան վայրերի ցանկում։

## Պատմություն
Փրա Քրու Վիվեկ Դհարմաջանը, այն ժամանակ լինելով թափառող վանական, կանգ է առել Խուն Հան գյուղի մոտ գտնվող ամայի տարածքում, որտեղ նա սկսել է քարոզել և ուսուցանել բուդդայական ճշմարտություններ։ Վանականը որոշել է մնալ աղբով լի այդ ամայի տարածքում։ Նա նաև փնտրել է տեղական թափոնների կառավարման համակարգին օգնելու միջոցներ, տեղի բնակիչներին ցույց է տվել ավելի էկոլոգիական կյանքով ապրելու ճանապարհը և նվազեցնելու ջերմոցային գազերի արտանետումները։

Փրա Քրու Վիվեկ Դհարմաջանը այլ վանականների հետ 1984 թվականին սկսել է հավաքել դատարկ ապակե շշեր և դրանցով զարդարել է խցերը։ Սա գրավել է տեղացի աշխարհականներին, որոնք այցելությունների ժամանակ սկսել են վանականներին ապակե շշեր բերել։ Շուտով շշերի թիվն այնքան է մեծացել, որ հնարավոր է դարձել դրանցով տաճար կառուցել։

Վանականները նաև դիմել են տեղական իշխանություններին՝ խնդրելով իրենց ուղարկել դեն նետված դատարկ շշեր, որոնց շնորհիվ, բացի բուն տաճարից, կառուցվել են նաև դիակիզարանը, աղոթասենյակներ, կենտրոնական սրահը, ջրմուղ աշտարակը, այցելուների համար նախատեսված լողասենյակներ և գետնից վեր մի քանի փոքրիկ բունգալոներ, որոնք վանականների համար ծառայում են որպես բնակելի սենյակներ։

## Կառուցվածք
Լճակի մեջտեղում գտնվող գլխավոր տաճարի հիմքում բետոնե կմախք է, որի շուրջը կանգնեցված են շշե պատեր։ Վանականները հիմնականում օգտագործել են *Heineken* գարեջրի կանաչ շշերը և *Chang*-ի շագանակագույն շշերը։ Բացի բուն շշերից, վանականներն օգտագործել են նաև գարեջրի հին կափարիչներ, որոնցով շարել են խճանկար։

Հետաքրքիր է, որ 1960-ական թվականներին *Heineken* ընկերությունը մշակել է աղյուս շշերի դիզայն, որոնք հնարավոր է օգտագործել շինարարության մեջ։ Վախենալով բացասական գովազդից, եթե այդ շշերից պատրաստված շենքը փլուզվեր, ընկերությունը հետագայում հրաժարվել է այդ գաղափարից։

## Պատկերասրահ

Wat Lan Khuat (MGK20895).jpg
Wat Lan Khuat (MGK20906).jpg
Wat Lan Khuat - Budda statue (MGK20917).jpg
Wat Lan Khuat - Detail (MGK20890).jpg
Wat Lan Khuat - Roof detail (MGK20883).jpg
WatLanKhuad Wall Mural Large.JPG|
Wat Lan Khuat - Water tower (MGK20894).jpg|Ջրմուղ աշտարակը


## Ծանոթագրություններ

Կատեգորիա:1986 հիմնադրումներ
Կատեգորիա:Բուդդայական տաճարներ
Կատեգորիա:Թաիլանդի շենքեր և կառույցներ
Մարիա Ենոքյան

**Մարիա Ռոմենի Ենոքյան** (Մաշա Ենոքյան, ), հայ պարուհի, դերասանուհի, հաղորդավարուհի։

## Կենսագրություն
Մարիա Ենոքյանը ծնվել է Երևանում, 1997 թվականի նոյեմբերի 27-ին։ Չորս տարեկանից հաճախել է «Մարինա» նորաձևության կենտրոն, մասնակցել է մանկական նորաձևության ցուցադրումների, գեղեցկության մրցույթների, արժանացել է գլխավոր մրցանակների։

Չորս տարեկան հասակից հաճախել է «Մարինա» նորաձևության կենտրոն, մասնակցել է բազմաթիվ մանկական նորաձևության ցուցադրումների, գեղեցկության մրցույթների, արժանացել է գլխավոր մրցանակների։ Նույն ժամանակաընթացքում հրավիրվել է «Պրոմեթևս» հեռուստաընկերություն, որտեղ «Այստեղ, այնտեղ և այլուր» մանկական հաղորդաշարում վարել է «Օգտակար խորհուրդներ մայրիկներին» էջը, որից հետո «Բարի լույս, Հայաստան» ծրագրում վարել է մանկական լուրերի էջը։

2002 թվականին Մարիա Ենոքյանը մասնակցել է «Միսս և միստր Հայաստան», «Հայաստանի թոփ մոդել» մանկական մրցույթներին և արժանացել մրցանակների, ոսկե աստղի։

Մի քանի տարի անց Մարիա Ենոքյանը «ATV» հեռուստաընկերությամբ վարել է «Տանը մենակ» հաղորդումը։ Յոթ տարեկանից պարել է մանկական ֆիլհարմոնիայի «Ստայլ» համույթում, ելույթ է ունեցել սպորտային պարերի մրցույթներին, արժանացել է առաջին մրցանակների։

2007 թվականին Հայաստանում անցկացվող Իսպանիայի պարերի մրցույթին և Հայաստանի առաջին պարային օլիմպիադային արժանացել է առաջին մրցանակներին։

2009 թվականին որպես պարող իր մասնակցությունն է ունեցել «Շանթ» հեռուստաընկերության «Թաքնված տաղանդ» նախագծին և որպես մրցանակ արժանացել ԱՄՆ «Դիսնեյ Լենդ» ուղևորության մրցանակին։

2010 թվականին Կիև քաղաքում որպես պարող մասնակցել է Մանկական Եվրատեսիլ երգի մրցույթին։ 2011 թվականին Մարիա Ենոքյանը Առաջին ազգային մանկական մրցանակաբաշխության ժամանակ արժանացել է «Լավագույն մանկական հաղորդավար» մրցանակի։

2011-2012 թվականներին մասնակցել է Մանկական Եվրատեսիլ երգի միջազգային մրցույթի նախընտրական փուլին։ 2013 թվականին մենահամերգներ է ունեցել Երևանի Առնո Բաբաջանյան համերգասրահում։

2015 թվականին ավարտել է Երևանի Շավարշ Սիմոնյանի անվան թիվ 112 ավագ դպրոցը։

2015 թվականից Մարիա Ենոքյանը սովորել է Երևանի թատրոնի և կինոյի պետական ինստիտուտի պարարվեստի ռեժիսուրա բաժնում։

## Անձնական կյանք
Մաշա Ենոքյանն ամուսնացել է 2023 թվականի օգոստոսի 10-ին, երաժիշտ, պրոդյուսեր Արշավիր Գրիգորյանի հետ։

## Ծանոթագրություններ

## Արտաքին հղումներ
*«Մանկական Եվրատեսիլ-2011». Հայաստանն ընտրեց իր ներկայացուցչին

Կատեգորիա:Հայ դերասանուհիներ
Կատեգորիա:Հայ պարուհիներ
Սիգնալ (ամսագիր)

**Սիգնալ** (), ամսագիր, որը նախատեսված է եղել Վերմախտի զինվորականների համար։ Լույս է տեսել 1940 թվականի ապրիլի 15-ից մինչև 1945 թվականի մարտի 5-ը։
## Պատմություն
[thumb|left|220x220px|Ամսագրի վաճառքը [Պալերմոյում, 1941 թվականի ամառ։]]
Ամսագիրը ունեցել է փայլուն կազմ, պարունակել իլյուստրատիվ լուսանկարներ ու եղել կառավարության քարոզչական գործիքներից մեկը։ Եղել է ամերիկյան «Life» ամսագրի նացիստական կրկնօրինակը։ Ստեղծման գաղափարը ծնվել է Երրորդ ռայխի քարոզիչներից մեկի՝ գնդապետ Հասսո ֆոն Վեդելի մոտ։ ԱՄՆ-ում հասանելի է եղել մինչև 1941 թվականի դեկտեմբեր ամիսը։

Ի սկզբանե տպագրվել է չորս լեզվով. գերմաներեն, իտալերեն, ֆրանսերեն և անգլերեն։

«Սիգնալում» նկարագրվել են ռազմաճակատում առկա իրավիճակը, ինչպես նաև հոդվածներ տնտեսության, գիտության, արվեստի մասին։ Բացի այդ, ամսագրում գովազդվել են նաև գերմանական հայտնի կոնցերները։ Ամսագիրը եղել է մարտական գործողությունների վայրերից գունավոր լուսանկարների գլխավոր մատակարարը։

Ամսագիրը պատկերազարդել են Նացիստական Գերմանիայի այնպիսի լուսանկարիչներ, ինչպիսիք են Բենո Վունդսհամերը, Հիլմար Պաբելը, Հանս Հուբմանը և Ալֆրեդ Թրիչլերը։

Ամսագրի գլխավոր խմբագիրներն են եղել Հարալդ Լեհենպերգը (1940—1941), Հայնց Մեդեֆինդը (1941), Վիլհելմ Ռիտց (1942—1944) և Հիշլեր Վիրզինգը։

Ամսագիրը թողարկվել է հետևյալ լեզուներով. գերմաներեն, իտալերեն, անգլերեն, ֆրանսերեն, դանիերեն, հոլանդերեն, նորվեգերեն, իսպաներեն, շվեդերեն, հունգարերեն, ռումիներեն, խորվաթերեն, պորտուգալերեն, թուրքերեն, պարսկերեն, հունարեն, ֆիններեն, սլովակերեն, սերբերեն, ռուսերեն, արաբերեն, լեհերեն, ադրբեջաներեն, թաթարերեն, հայերեն, թուրքմեներեն և բուլղարերեն։

## Լուսանկարներ

պատկեր:Signal2.11.1941.jpg|1941 թվականի նոյեմբերի 2-ի համարը
պատկեր:1942-01 Rus.jpg|1942 թվականի սեպտեմբերի 1-ի համարը


## Ծանոթագրություններ

## Գրականություն
* Rainer Rutz: *«Signal». Eine deutsche Auslandsillustrierte als Propagandainstrument im Zweiten Weltkrieg.* Klartext, Essen 2007. ISBN 978-3-89861-720-8
** Besprechung in: Mittelweg 36 Heft 4 / 2007, Literaturbeilage: Sammelrezension Süselbeck: *Traumprotokolle vergessener Geschichte.*
* Klaus-Richard Böhme & Bosse Schön: *Signal* Nazitysklands Propaganda i Sverige 1941-45, Bokförlaget DN, Stockholm 2005. ISBN 91-7588-540-9
## Արտաքին հղումներ
* Informative Seite über die Geschichte von «Signal»
* Frankfurter Allgemeine Zeitung v. 12. August 2005 zu Paul Karl Schmidt und «Signal»
* Rezension DLF zu Rutz, Signal, 2007
* Rezension H-Soz-U-Kult zu Rutz Signal-Dissertation (2007)

Կատեգորիա:Քարոզչությունը Երկրորդ համաշխարհային պատերազմի ժամանակ
Էլ Ջուլի

**Էլ Ջուլի** (, իրական անունը՝ **Խուլիան Լոպես Էսկոբար**, , ), իսպանացի մատադոր, 20-րդ դարի վերջի ամենահայտնի ցլամարտիկներից մեկը, այս պահին և պատմության մեջ աշխարհում ամենաբարձր վարձատրվողն է։

## Կենսագրություն
Ծնվել է մատադորի ընտանիքում, ցլամարտի նկատմամբ հետաքրքրություն է ցուցաբերել վաղ մանկությունից, իսկ իր առաջին ցուլին, թեկուզ փոքր ու երիտասարդ, սպանել է 9 տարեկանում։ Դրանից հետո ծնողները նրան ընդունել են Մադրիդի ցլամարտի ակադեմիա, որտեղ նա սովորել է 4 տարի։ Այնուհետև նա ստիպված է եղել մեկնել Մեքսիկա՝ այնտեղ ելույթ ունենալու համար, քանի որ ներկայումս գործող իսպանական օրենքներով այդ երկրում պրոֆեսիոնալ ցլամարտիկ կարող է լինել միայն 16 տարին լրացած անձը։ Իր առաջին հաղթանակը Մեքսիկայում նա տարավ 1997 թվականի մարտի 16-ին՝ չհասնելով նույնիսկ 15 տարեկան։ Մեկ տարի անց՝ 1998 թվականի սեպտեմբերի 18-ին, նա մեծ հաղթանակ տարավ Ֆրանսիայի Նիմ քաղաքում և դրանից հետո դարձավ պատմության մեջ ամենաերիտասարդ պրոֆեսիոնալ ցլամարտիկը, չնայած դեռ չէր հասել իր 16-ամյակին, նրան անմիջապես շնորհվեց ավագի կոչում, այլ ոչ թե կրտսեր ցլամարտիկ։

1999 թվականին նա մասնակցել է 134 մրցումների Ֆրանսիայում, Իսպանիայում և Լատինական Ամերիկայի երկրներում, որոնցից երեքում կռվել է միանգամից վեց ցլերի դեմ։ Էլ Ջուլիի քաջությունը և երբեմն նրա կողմից կիրառվող անսովոր տեխնիկան, հատկապես բահերի և բանդերիլիայի ձողերի կիրառման բարձր վարպետությունը, նրա կազմվածքը չափազանց տարածված են դարձրել այն երկրներում, որտեղ թույլատրվում է ցլամարտը։ Նրա կատարման ավանդական ատրիբուտը համարվում է պարույրով ամուլետների ոլորումը։ 2000 թվականին, մինչև 18 տարեկան դառնալը, նա դարձավ ցլամարտի պատմության մեջ ամենաբարձր վարձատրվող ցլամարտիկը։

Ամուսնացել է 2007 թվականի հոկտեմբերի 20-ին, 2011 թվականի սեպտեմբերին երկվորյակների հայր է դարձել։ Մի քանի անգամ ծանր վիրավորվել է, ամենածանրը 2010 թվականին։

## Մատենագիտություն
* Fernando del Arco (1998). El Juli: Historia de una voluntad. Egartorre Libros, S.L.. ISBN 84-87325-29-7.
* Luis López Palau (1999). El Juli. De prodigio a prodigioso. San Luis de Potosí.
* Antonio García Molina (2000). De Chinchón a la México. Colmenar Viejo: A.C.C. Lumière. ISBN 84-930618-3-2.
* Patrick Forestier y Thierry Esch (2002). El Juli. Biarritz: Atlantica. ISBN 2-84394-465-1.
* Francisco Mora (2002). El Juli: el torero del siglo XXI. Editorial Planeta. ISBN 84-08-04337-4.
* Jason C. Morgan y Alfonso Alarcón Sánchez (2002). Joven torero. ISBN 84-7100-768-1.

## Ծանոթագրություններ
Voodoo Extreme 3D

**Voodoo Extreme 3D**, վեբ կայք, նվիրված բոլոր պլատֆորմների համար նախատեսված համակարգչային խաղերին։ Voodoo Extreme 3D-ում տեղադրվում է համակարգչային խաղերի արդյունաբերության մասին նորություններ, նոր խաղերի և հրատարակչությունների մասին քննարկումներ և այլն։ Voodoo Extreme 3D-ը համարվում է IGN Entertainment կազմակերպության սեփականությունը։

## Պատմություն
Voodoo Extreme 3D կայքը ստեղծվել է 1997 թվականի դեկտեմբեր 10-ին Բիլլի Վիլսոնի կողմից, *www.voodooextreme.com* հասցեով։

2003 թվականի ապրիլի 15-ին, IGN Entertainment ընկերությունը, որը համարվում է IGN.com և GameSpy կայքերի տերը, հայտարարեց Voodoo Extreme 3D-ի գնման մասին։ Վաճառքից հետո կայքի հասցեն փոփոխվեց դառնալով ve3d.ign.com։

2005 թվականի մարտին 33 տարեկան հասակում մահացավ կայքի հիմնադիր Բիլլի Վիլսոնը։

2009 թվականի հուլիսի 8-ին Voodoo Extreme 3D-ը լքեց գլխավոր խմբագիրներից մեկը՝ Ռոբերտ Հովարդը։

2012 թվականի հունվարի վերջին հայտարարվեց, որ կապված բարդ ֆինանսական դրության հետ IGN-ը ստիպված է կրճատել  Voodoo Extreme 3D և TeamXbox-ի աշխատակիցների բյուջեն։ Voodoo Extreme 3D-ի աշխատակիցները խնդրեցին մնալ կամավորի կարգավիճակով։

## VE3D-ի հեղինակությունը խաղային լրագրության մեջ
Voodoo Extreme 3D-ը ամենահեղինակավոր և տիտղոսակիր կայքերից մեկն է։ Voodoo Extreme 3D-ի մրցանակաները, անվանակարգերը և ակնարկները մեծ հեղինակություն ունեն համակարգչային խաղերի խոշոր մշակողների մոտ։ Voodoo Extreme 3D-ի վարկանիշները, ցուցակները քննարկում են նաև բազմաթիվ այլ խաղային կայքերի կողմից։

## Ծանոթագրություններ

## Արտաքին հղումներ
* 

Կատեգորիա:Կայքեր այբբենական կարգով
Կատեգորիա:Կայքեր ըստ թեմայի
Կատեգորիա:Համակարգչային խաղեր
Սամարանչի անվան օլիմպիական-սպորտային թանգարան

**Սամարանչի անվան օլիմպիական-սպորտային թանգարան**, բացվել է 2007 թվականին, գտնվում է Բարսելոնայում։ 2010 թվականի հունիսին թանգարանը իր անունը ստացել է ի պատիվ 1980-2001 թվականների օլիմպիական միջազգային կոմիտեի նախագահի՝ Խուան Անտոնիո Սամարանչի։ Այն գտնվում է Բարսելոնայի օլիմպիական մարզադաշտի դիմաց, սահմանափակ տարածքում։

## Նկարագրություն
Թանգարանում արծարծված է սպորտի թեման սահմանափակ հնարավորություններ ունեցող մարդկանց համար և ընդհանուր առմամբ հենց սպորտը։ Ցուցադրված է, թե ինչպես կարող է սպորտը աջակցել համամարդկային արժեքների սերմանմանը, ինչպես նաև առօրյա կյանքի նորարության մտցմանը։ «Հերոսների տարածության» հատվածում ներկայացվում են իսպանացի նշանավոր մարզիկների նվաճումները։ Թանգարանում նաև առկա է զանգվածային սպորտի և խոշոր միջոցառումներիհամար նախատեսված գոտի։ Թանգարանը իր մեջ ներառում է նորագույն և մուլտիմեդիա տեխնոլոգիաներով օժտված ինտերակտիվ տարածություններ։

Թանգարանի հավաքածուի խորհրդանիշներից մեկը համարվում է Խուան Անտոնիո Սամարանչի թեման, ով ձգտել է ցույց տալ օլիմպիական խաղերի ոգին սպորտի հետ կապված արվեստի և մշակույթի ցուցանմուշների միջոցով։

Թանգարանը ինչպես նաև իր մեջ ներառում է ցուցահանդեսային սրահներ և սպորտային տարբեր քաղաքակրթությունների ցուցահանդեսային սրահներ։

## Պատմություն
Թանգարանի նախագիծը ներկայացրել է սպորտի գծով խորհրդական Պերե Ալոկբերը, և 2005 թվականին նախագիծը հավանության է արժանացել քաղաքական խորհրդի կողմից։

Թանգարանի հիմնադրման ընդհանուր բյուջեն գերազանցել է 8 միլիոն եվրոն։ Ճարտարապետական նախագծումը և աշխատանքի իրագործումը միավորելով մոտավորապես կազմել է 4,2 միլիոն։ Շինարարության համար նախատեսված գումարը տրամադրել  են քաղաքային խորհուրդը, Բարսելոնայի գավառական խորհուրդը, կառավարությունը և պետությունը (յուրաքանչյուրը մեկական միլիոն եվրո)։ Իսպանական օլիմպիական կոմիտեն նույնպես ունեցել է իր ներդրումը 240000 եվրոյի չափով։ Թանգարանի նախագծի այդպիսի բյուջեն նշանակում էր, որ պետք է հավելյալ 4 մլն եվրո. գումարը ստացվել է Բարսելոնայի քաղաքային մունիցիպալ ընկերությունների հաշվին։

Շինությունը կազմված է երկու ոչ շատ մեծ բարձրությամբ պատնեշներից բաց տարածությունում։ Ընդհանուր կառուցապատված տարածքը կազմում է 4000 քառակուսի մետր, թանգարանը բաժանված է չորս մակարդակի։ Նախագծի ճարտարապետներն են Հավյեր Բասիանը և Թոնի Կամպոսը։

Թանգարանը բացվել է 2007 թվականի մարտի 21-ին։

## Ծանոթագրություններ

## Արտաքին հղումներ
* Պաշտոնական էջ

Կատեգորիա:2007 հիմնադրումներ Իսպանիայում
Կատեգորիա:2007 հիմնադրված թանգարաններ
Կատեգորիա:Բարսելոնայի թանգարաններ
Կատեգորիա:Սպորտային թանգարաններ
Կատեգորիա:Օլիմպիական խաղեր
Հայաստանում անցանկալի անձանց ցանկ

**Հայաստանում անցանկալի անձանց ցանկ**, դե ֆակտո ցանկ, որտեղ ներառված են այն անձինք, ում մուտքը Հայաստան արգելված է։

Ցանկը պաշտոնապես Հայաստանի որևէ պետական մարմնի կողմից հրապարակված չէ, այլ կազմված է անցանկալի անձանց Հայաստան մուտք գործելու անհաջող փորձերի մասին իրենց հայտարարությունների և առանձին դեպքերում Հայաստանի պետական մարմինների որոշ պարզաբանումների հիման վրա։

## Անցանկալի անձանց ցուցակում ներառված անձանց ցանկ
}
| center|100px
| 
| 25.10.2022
| Ռուս քաղաքական գործիչ, ՌԴ Պետդումայի ԱՊՀ, եվրասիական ինտեգրման և հայրենակիցների հետ կապետրի հանձնաժողովի նախագահի առաջին տեղակալ
| 
|
|-
| 3
| Արամ Գաբրելյանով
| center|100px
| 
| 07.03.2023
| Ռուս քարոզիչ
| 
|
|-
|}

## Ծանոթագրություններ

Կատեգորիա:Հայաստանում անցանկալի անձինք
Էռնեստինա Պերես-Բարաոնա

**Էռնեստինա Պերես-Բարաոնա** (),  չիլիացի բժիշկ, ակտիվիստ և ֆեմինիստ, եղել է Չիլիի համալսարանի բժշկական ֆակուլտետի առաջին ուսանողներից մեկը և Լատինական Ամերիկայի երկրորդ կին բժիշկը՝ Էլոիզ Դիասից հետո։

## Կենսագրություն
Պերես-Բարաոնան հետտարրական կրթություն է ստացել Լեբրուն Պինոչետի  դպրոցում։ 1883 թվականին նա ստացել է գրականության բակալավրի աստիճան և նույն թվականից սկսել է սովորել բժշկություն։ 1887 թվականի հունվարին նա ստացել է բժշկի կոչում՝ վիրաբույժի որակավորմամբ։ 1888 թվականին մեկնել է Բեռլին և ընդունվել Ֆրիդրիխ Վիլհելմի անվան համալսարան։ Նա դասընթացները անցկացրել է տղամարդկանց հետ, սակայն համալսարանի ադմինիստրատորները էկրան են տեղադրել՝ մյուս ուսանողներին թույլ չտալու համար նրան տեսնել։ Նա եղել է համալսարանում բժշկություն սովորած առաջին կինը։ Երկու տարի անց Պերես-Բարաոնան ուսումը շարունակելու նպատակով մեկնել է Փարիզ։

1894 թվականին Պերես-Բարաոնան վերադարձել է Չիլի և Սան Բորխայի հիվանդանոցում սկսել զբաղվել բժշկությամբ։ Չիլիի նախագահ  Խոսե Մանուել Բալմասեդայի խնդրանքով նա բժշկության դասեր է անցկացրել աղջիկների համար։ 1910 թվականին մեկնել է Եվրոպա և Լայպցիգում հրատարակել իր Գինեկոլոգիայի ձեռնարկ գիրքը։

Գերմանիայում գտնվելու տարիներին նշանակվել է Բեռլինի բժշկական ակադեմիայի պատվավոր անդամ և դարձել առաջին հարավամերիկացին, որն արժանացել  է այդ կոչմանը։

Իր կարիերայի ընթացքում նա առավել հետաքրքրված է եղել կանանց առողջությամբ, անձնական հիգիենայով և կողմնակից է եղել կանանց կրթությունը։ Պերես-Բարաոնան եղել է կանանց ակումբի և Չիլիի Կարմիր Խաչի անդամ, նա հիմնադրել է Կանանց համալսարանական  ասոցիացիան։ Հասարակական առողջության և հիգիենայի նկատմամբ իր հետաքրքրության հետ կապված նա մտահոգված է եղել ալկոհոլիզմով և քայլեր է կատարել, որ դա կազդի չիլիացիների վրա։

Էռնեստինա Պերես-Բարաոնան մահացել է 1951 թվականին։ Մահից տարիներ անց «Չիլիի կանանց միությունը» () նրա պատվին անցկացրել է հատուկ ժողով, որի ժամանակ ելույթ է ունեցել չիլիացի իրավաբան, քաղաքական գործիչ Ելենա Կաֆարենան։ Ժողովի ընթացքում նրան մեծարել են Հարավային Ամերիկայում կանանց համար բժշկության ոլորտը ունեցած ավանդի և ֆեմինիստական շարժման մեջ ունեցած վաստակի համար։

## Ծանոթագրություններ

## Արտաքին հղումներ
*Ernestina Pérez Barahona: EL VALIENTE ITINERARIO DE UNA MÉDICO CIRUJANO

Կատեգորիա:Չիլիացի բժշկուհիներ
Կատեգորիա:Չիլիացի կին ակտիվիստներ
Կատեգորիա:Չիլիացի ֆեմինիստներ
Ժաննա Մեշչերյակովա

**Ժաննա Մեշչերյակովա** (), ճարտարապետ։

## Կենսագրություն
Ժաննա Մեշչերյակովան ծնվել է 1929 թվականի հուլիսի 28-ին։ 1957 թվականին ավարտել է Երևանի պոլիտեխնիկական ինստիտուտը։ 1964  թվականից եղել է Ճարտարապետների միության անդամ։ Երևանի Նախագծային ինստիտուտում երկար տարիներ աշխատել է տիպային նախագծերի վրա։ 

Ժաննա Մեշչերյակովան մահացել է 2014 թվականին։

## Աշխատանքներ
*«Զեյթուն» վարչական շրջանի 5-րդ և 6-րդ բնակելի թաղամասեր,
*Բնակելի շենքեր՝ Օրբելի փողոցում,
*Տիգրան Պետրոսյանի անվան շախմատի տունը։

## Ծանոթագրություններ

## Արտաքին հղումներ
*«Abitare» պարբերականը` «Իղձերի մայրաքաղաք» հայկական նախագծի մասին
*Ճարտարապե՞տ, թե՞ կին

Կատեգորիա:Հայ կին ճարտարապետներ
Ոչինչ չգնելու օր

**Ոչինչ չգնելու օրը** սպառողականությանն ուղղված ոչ պաշտոնական տոն է, որ սերտորեն կապված է Միացյալ Նահանգների ազգային տոնի՝ Գոհաբանության տոնի հետ և նշվում է Սև ուրբաթի հաջորդ օրը՝ նոյեմբերի վերջին շաբաթ օրը։ Հյուսիսային Ամերիկայից բացի «Ոչինչ չգնելու օրը» նշվում է նաև Միացյալ Թագավորությունում, Ֆինլանդիայում և Շվեդիայում։
Ոչինչ չգնելու օրը նշելու ավանդույթը սկիզբ է դրվել Վանկուվերում՝ նկարիչ Թեդ Դեյվի կողմից, իսկ հետագայում աջակցություն է ստացել կանադական բնապահպանական «Adbusters» կազմակերպության կողմից։
Առաջին «Ոչինչ չգնելու օրը» կազմակերպվել է 1992 թվականի սեպտեմբերին Կանադայում, «որպես հասարակության գերսպառման խնդիրը քննարկելու օր»։ 1997 թվականին այն տեղափոխեցին ամերիկյան Գոհաբանության տոնի ուրբաթ օրը, որը նաև կոչվում է սև ուրբաթ և Միացյալ Նահանգներում ամենաշատ գնումներ գրանցող օրերից մեկն է։ 2000 թվականին «Adbusters» կազմակերպության կողմից «Ոչինչ չգնելու օրվա» գովազդային հոլովակները, բացառությամբ CNN-ի մերժվեցին գրեթե բոլոր խոշոր հեռուստաընկերությունների կողմից։ Շուտով արշավներ սկսվեցին Միացյալ Նահանգներում, Իսրայելում, Ավստրիայում, Գերմանիայում, Նոր Զելանդիայում, Ճապոնիայում, Նիդերլանդներում, Ֆրանսիայում, Նորվեգիայում, Ֆինլանդիայում։

## Օրվա զբաղմունքներ
[thumb|«Ոչինչ չգնելու օրվա» ցուցանակ [Walmart-ի պատին՝ փակցված ակտիվիստի կողմից|262x262px]]
«Ոչինչ չգնելու օրը», ի նշան բողոքի գերսպառման դեմ, կազմակերպվում են տարբեր հավաքներ և բողոքի ակցիաներ։
* Անվճար, շահույթ չհետապնդող փողոցային հավաքույթներ
* Նստացույցեր
* «Ոչինչ չգնելու օրվա» քայլարշավ, որի մասնակիցները տոնում են երկրագնդի և բնության տոնը.
* «Ոչինչ չգնելու օրվա» վերարկուների փոխանակություն։ Ամբողջ նոյեմբերի ընթացքում հավաքվում են վերարկուներ այն մարդկանցից, որոնք ցանկանում են բարեգործություն անել, և յուրաքանչյուր նահանգում կուտակում տարբեր վայրերում՝ բարեգործական խանութներում և այլուր։ Գոհաբանության տոնի հաջորդ օրը շատերը հրաժարվում են գնումներ կատարելուց և փոխարենը բարեգործություն կամ կամավորական աշխատանք են կատարում։ Բոլոր նրանք, ում ձմեռային վերարկու է հարկավոր, կարող են փոխանակել իրենց վերարկուն կամ պարզապես գալ և  վերարկու վերցնել։ Այս ավանդույթը սկիզբ է առել Ռոդ Այլենդ նահանգի Փրովիդենս քաղաքում, ապա տարածվել Կենտուկի, Յուտա և  Օրեգոն նահանգներում։

## Ոչինչ չգնելու Սուրբ Ծնունդ
«Ոչինչ չգնելու Սուրբ Ծնունդը» սկսել են ոչ պաշտոնապես նշել 1968 թվականից, երբ Էլլի Քլարկը և իր ընտանիքը որոշեցին  հրապարակայնորեն անտեսել Սուրբ Ծննդյան տոնի բուռն առևտուրը։ Միևնույն ժամանակ, «Adbusters» կազմակերպությունն առաջարկեց ամբողջ Սուրբ Ծնունդի տոնակատարության ժամանակաշրջանը հայտարարել «Ոչինչ չգնելու» օրեր։ Շարժումը պաշտոնական դարձրեցին մի խումբ կանադացի մենոնիտականներ, որոնք ստեղծեցին շարժման կայքէջը և նրան անուն տվեցին։

## Տես նաև
*Առանց ավտոմեքենաների օր
*Ամուրիների օր
*Բնապահպանական պարտքի համաշխարհային օր

## Ծանոթագրություններ

## Արտաքին հղումներ
*«Ոչինչ չգնելու օր» 
*BND UK information and support for UK campaigners 

Կատեգորիա:Ամերիկյան մշակույթ
Կատեգորիա:Ոչ պաշտոնական տոներ
Վեստերոս (համայնք)

**Վեստերոս** (*Västerås kommun*), համայնք Շվեդիայի կենտրոնական մասում՝ Վեստմանլանդ շրջանում։ Վարչական կենտրոնը նույնանուն քաղաքն է։ Համայնքը հիմնականում կազմավորվել է 1967-1971 թվականներին։ 2018 թվականի դրությամբ նրա կազմում ընդգրկված էր 17 բնակավայր։

## Քույր քաղաքներ

## Պատկերասրահ

Västerås stadshus1002.jpg|Համայնքապետարանը(Վեստերոս քաղաքում)
Skultuna kyrka 2012-07-28 02.jpg|Սկուլտունա գյուղի եկեղեցին
Dingtuna gamla stationshus.jpg|Երկաթուղային կայարանը Դինգտունայում
Ängsö slott med parken i förgrunden.jpg|Դղյակ Ենգսեում


## Բնակչություն
2012 թվականի տվյալներով համայնքի բնակչության թվաքանակը եղել է 140&nbsp;188։ 

## Ծանոթագրություններ

## Արտաքին հղումներ
* Västerås Municipality - Պաշտոնական կայքէջը

Կատեգորիա:Շվեդիայի բնակավայրեր
Կատեգորիա:Շվեդիայի համայնքներ
Ուրմաս Ռեյնսալու

**Ուրմաս Ռեյնսալու** (, ), էստոնացի պետական գործիչ։ «Հայրենիք» կուսակցության անդամ է։ Էստոնիայի արտաքին գործերի նախարար՝ 2022 թվականի հուլիսի 18-ից։

## Կենսագրություն
Ուրմաս Ռեյնսալուն ծնվել է 1975 թվականի հունիսի 22-ին Տալլինում։

1993 թվականին ավարտել է Տալլինի 37-րդ միջնակարգ դպրոցը, 1997 թվականին՝ Տարտուի համալսարանի իրավաբանական ֆակուլտետը։

1996-1997 թվականներին աշխատել է Էստոնիայի արդարադատության նախարարությանը կից բաց-իրավական ոլորտում մասնագետ և Էստոնիայի կառավարությանն առընթեր սահմանադրական իրավաբանական հանձնաժողովի փորձագետ։ Էստոնիայի նախագահի ներքին քաղաքականության գծով խորհրդական։ 1998-2001 թվականներին եղել է Էստոնիայի նախագահի պետական գրասենյակի տնօրեն։

2002-2003 թվականներին՝ Էստոնիայի ներքին անվտանգության ակադեմիայի դասախոս։

1992 թվականից եղել է Res Publica կուսակցության անդամ։ 2002 թվականին եղել է Res Publica կուսակցության խորհրդի նախագահ։ 2006 թվականին Res Publica կուսակցությունը Իսամաալիյթ կուսակցության հետ միավորելուց հետո հանդիսանում է «Հայրենիքի միություն և Res Publica» կուսակցության անդամ (2018 թվականից՝ «Հայրենիք»)։

2004 թվականին Եվրախորհրդարանի ընտրություններում գլխավորել է Res Publica կուսակցության ընտրական ցուցակը, սակայն չի ընտրվել։

2003 թվականի խորհրդարանական ընտրությունների արդյունքներով ընտրվել է Ռիյգիկոգու 10-րդ գումարման անդամ։ Վերընտրվել է 2007 և 2011 թվականների ընտրություններում։

Ռեյնսալուն «Հայրենիք» կուսակցության առաջնորդ է դարձել 2012 թվականին։ Պաշտոնը լքել է 2015 թվականին.

2012 թվականի մայիսի 11-ին Հանրապետության նախագահ Թոոմաս Հենդրիկ Իլվես ը Ռեյնսալային նշանակեց պաշտպանության նախարար, իսկ երկու օր անց՝ մայիսի 14-ին, նա երդում է տվել նշանակված պաշտոնում Ռիյգիկոգուի անդամների առջև։

2015-2019 թվականներին՝ Էստոնիայի արդարադատության նախարար։

2019 թվականից մինչև 2021 թվականի հունվարի 26-ը եղել է Էստոնիայի արտաքին գործերի նախարար Յուրի Ռատասի երկրորդ կառավարությունում։

2022 թվականի հուլիսի 18-ին ստացել է Էստոնիայի արտաքին գործերի նախարարի պորտֆելը Կայ Կալլասի երկրորդ կառավարությունում։

Ռեյնսալուն Էստոնիայի պաշտպանության միության, Էստոնիայի սեփականատերերի Կենտրոնական միության և Էստոնիայի իրավաբանների միության անդամ է։ Տիրապետում է էստոներենին, անգլերենին, գերմաներենին, ռուսերենին և ֆիններենին։

## Հայտարարություններ
2012 թվականի հուլիսի 14-ին Կուրեսսաարում «Ազատության համար պայքարողների միության» հավաքի ժամանակ, ինչպես Էստոնիայում անվանում են Էստոնիայի ՍՍ 20-րդ դիվիզիայի վետերաններին, Ռեյնսալուն երախտագիտություն է հայտնել նրանց և հայտարարել, որ նրանց «ներդրումը, որը բխում էր օրինական իրավահաջորդության սկզբունքից, վճռորոշ նշանակություն ուներ Էստոնիայի Հանրապետության համար և միաժամանակ փրկեց մեր ժողովրդի պատիվը»։ Այս հայտարարությունը բուռն վրդովմունք է առաջացրել ինչպես Էստոնիայի ներսում, այնպես էլ արտերկրում։ Ռուսաստանի ԱԳՆ պաշտոնական ներկայացուցիչ Ալեքսանդր Լուկաշևիչը հայտարարել է։

## Անձնական կյանք
Ուրմաս Ռեյնսալուն ամուսնացած է, ունի երկու դուստր՝ Լիյստբետը և Էլբետը։

## Ծանոթագրություններ

Կատեգորիա:Քաղաքական գործիչներ
Կատեգորիա:Արտաքին գործերի նախարարներ
Ջուլիետա Ղազարյան

**Ջուլիետա Միհրանի Ղազարյան** (), հայ գրող, թարգմանչուհի, Հայաստանի գրողների միության անդամ (1982)։

## Կենսագրություն
Ջուլիետա Ղազարյանը ծնվել է 1934 թվականի հուլիսի 14-ին, Կիրովական քաղաքում (այժմ՝ ՀՀ Լոռու մարզ, ք. Վանաձոր)։ Ավարտել է Երևանի պետական համալսարանի բանասիրական ‎‎ֆակուլտետի ժուռնալիստիկայի բաժինը։ 1957-1958 թվականներին Կինոպրակատում եղել է թարգմանիչ, «Սովետական գրող» հրատարակչության մանկապատանեկան գրականության խմբագրության ավագ խմբագիր, այնուհետև որպես խմբագիր աշխատել է տարբեր հրատարակչություններում («Հայպետհրատ», «Արևիկ»)։

Աշխատանքին զուգահեռ ռուսերենից հայերեն է թարգմանել ռուս և օտարազգի գրողների ստեղծագործություններից։

Հեղինակ է մոտ 35 թարգմանական գրքի։

## Թարգմանություններ (ռուսերենից)
*«Ուխտագնացություն դեպի երկիր» (ամերիկյան գրողների ‎ֆանտաստիկ պատմվածքների ժողովածու), Եր., 1986։
*Մստիսլավ Ստինգլ, «Հնդկացիական բուրգերի առեղծվածները», Եր., 1984։
*Զորի Բալայան, «Օջախ», Եր., 1981։
*Քինան Մարջորի Ռոլինգս, «Հասակակիցներ», Եր., 1978։
*Ֆաինա Օրժեխովսկայա, «Երևակայական հանդիպումներ», Եր., 1972։

## Ծանոթագրություններ

Կատեգորիա:Հայ գրողներ
Կատեգորիա:Հայ թարգմանիչներ
Կատեգորիա:Հայաստանի գրողների միության անդամներ
Հարավային Կորեայի նահանգներ

**Հարավային Կորեայի նահանգներ,** Հարավային Կորեայի առաջին մակարդակի ստորաբաժանումներից են։ Հարավային Կորեայում կան 9 նահանգներ՝ Հյուսիսային Չունգչոնգ, Հարավային Չունգչոնգ, Գանվոն, Գյոնգի, Հյուսիսային Գյոնգսանգ, Հյուսիսային Ջոլա, Հարավային Ջոլա և Ջեջու ինքնավար նահանգ։

## Պատմություն
Չնայած տեղական կառավարման մանրամասները ժամանակի ընթացքում կտրուկ փոխվել են, ներկայիս եռաստիճան համակարգի հիմնական ուրվագիծը կիրառվել է Գոջոնգի իշխանության ժամանակ՝ 1895 թվականին։ Նմանատիպ համակարգ շարունակում է օգտագործվել նաև Հյուսիսային Կորեայում։

## Տեսակներ
Նահանգները (, ) Հարավային Կորեայի ամենաբարձր վարկանիշ ունեցող վարչական ստորաբաժանումներն են, որոնք հետևում են Արևելյան Ասիայի ավանդական «Շրջան» (վարչական բաժանում) անվանմանը։ Ընդհանուր գավառների հետ մեկտեղ գոյություն ունեն հավասար կարգավիճակ ունեցող հատուկ վարչական բաժանումների 4 տեսակներ՝ հատուկ ինքնավար նահանգ, հատուկ քաղաք, մետրոպոլիտեն և հատուկ ինքնավար քաղաք։

Հատուկ ինքնավար նահանգ․ (, ) նահանգ, որն ունի ավելի մեծ ինքնավարություն իր տնտեսության նկատմամբ, և ավելի շատ լիազորություններ տրված են գավառի կառավարությանը։ Միակ հատուկ ինքնավար նահանգը Ջեջուն է, մինչդեռ Սեջոնգը միակ հատուկ ինքնավար քաղաքն է։

## Կառավարություն
Նահանգների ղեկավարները և հատուկ (մետրոպոլիտեն) քաղաքների քաղաքապետերը ընտրվում են չորս տարին մեկ անգամ։

## Նահանգների ցանկ

## Պահանջված նահանգներ
Հարավային Կորեան հավակնում է Հյուսիսային Կորեայի կողմից վերահսկվող տարածքում գտնվող հինգ նահանգներին։ Այս նահանգները կառավարվում են Հյուսիսային Կորեայի հինգ նահանգների կոմիտեի կողմից։ Սրանք հիմնված են ճապոնական դարաշրջանի բաժանումների վրա և տարբերվում են Հյուսիսային Կորեայի ներկայիս նահանգներից։

## Ծանոթագրություններ

Կատեգորիա:Առաջին աստիճանի վարչական միավորներ
Կատեգորիա:Հարավային Կորեա
Կատեգորիա:Հարավային Կորեայի վարչական բաժանում
Կատեգորիա:Վիքիպեդիա:ԲՊՀ հոդվածներ 2023
Ագապի Մկրտչյան

**Ագապի Սեյրանի Մկրտչյան** (), Հայաստանում ծնված գերմանաբնակ բանաստեղծ, թարգմանչուհ, Հայաստանի գրողների միության անդամ։

## Կենսագրություն
Ագապի Մկրտչյանը ծնվել է 1956 թվականին ՀՀ Կոտայքի մարզի Գեղաշեն գյուղում՝ մանկավարժի ընտանիքում։ 1962-1972 թվականներին գերազանց գնահատականներով սովորել է տեղի միջնակարգ դպրոցում։ 1973 թվականին ընդունվել է Երևանի Վալերի Բրյուսովի անվան ռուսաց և օտար լեզուների ինստիտուտ, 1975 թվականին բուհի կողմից գործուղվել է Գերմանիա, որտեղ ուսումը շարունակել է Ենա քաղաքի Ֆրիդրիխ Շիլլեր համալսարանում։ 1979 թվականին ավարտել է նույն համալսարանի ռոմանո-գերմանական ֆակուլտետը։

Ագապի Մկրտչյանը  1985-1987 թվականներին սովորել ու ավարտել է Գերմանիայի Մայնի Ֆրանկֆուրտի համալսարանի ռուսաց և օտար լեզուների ֆակուլտետը։

Ռուսերեն և գերմաներեն է դասավանդում Վիսբադենի գիմնազիայում, զբաղվում է հայագիտական աշխատանքով։ Եղել է Գերմանիայի Հեսսենի երկրամասի հայ համայնքի ղեկավար։

Ագապի Մկրտչյանը բազմաթիվ հոդվածների ու թարգմանությունների հեղինակ է, գերմաներեն է թարգմանել Պարույր Սևակի բանաստեղծություններից, որոնք լույս են տեսել «Համաշխարհային գրականություն» մատենաշարով։

## Ծանոթագրություններ

## Արտաքին հղումներ
*Միջոցառում նվիրված հայ և գերմանացի ժողովուրդների բարեկամությանը
*ԱՐԴԻ ՀԱՅ ԳՐԱԿԱՆՈՒԹՅԱՆ ԹԱՐԳՄԱՆՉԱԿԱՆ ԱՐՎԵՍՏԸ ԳԵՐՄԱՆԱԿԱՆ ԴԱՇՏՈՒՄ
*Լույս Է տեսել գերմանիայում բնակվող Ագապի Մկրտչյանի բանաստեղծությունների ժողովածուն
*Հայաստանն առանձին տաղավարով կմասնակցի Ֆրանկֆուրտի գրքի միջազգային ցուցահանդեսին

Կատեգորիա:Գերմանացի գրողներ
Կատեգորիա:Գերմանացի թարգմանիչներ
Կատեգորիա:Հայ գրողներ
Կատեգորիա:Հայ թարգմանիչներ
Կատեգորիա:Հայ մանկավարժներ
Hold Me Closer (երգ, Էլթոն Ջոն և Բրիթնի Սփիրս)

**«Hold Me Closer»**, բրիտանացի երգիչ Էլթոն Ջոնի և ամերիկացի երգչուհի Բրիթնի Սփիրսի երգը։ Թողարկվել է որպես սինգլ 2022 թվականի օգոստոսի 26-ին EMI և Mercury լեյբլներում։ Երգը միավորում է Ջոնի «Tiny Dancer» (1971), «The One» (1992) և «Don’t Go Breaking My Heart» (1976) երգերի կատարումները։

## Նախապատմություն և թողարկում
Համագործակցության մասին նորություններն առաջին անգամ հայտնվել են 2022 թվականի օգոստոսի սկզբին։ Էլթոն Ջոնը համագործակցությունը հաստատել է օգոստոսի 8-ին։ Օգոստոսի 23-ին Էլթոն Ջոնը կատարել է երգի մի հատված Կաննից ոչ հեռու գտնվող «La Guérite» ռեստորանում հյուրերի առջև որպես անակնկալ։ Հաջորդ օրը Բրիթնի Սփիրսը սոցցանցերում հրապարակել է երգի մի հատված և շնորհակալություն հայտնել Ջոնին այն բանի համար, որ նա հրավիրել է իրեն՝ մասնակցելու ձայնագրությանը։ Թողարկմանը ընդառաջ Սփիրսը ձայնագրությունը նկարագրել է որպես «հիանալի», և նշել, որ իրեն բախտ է վիճակվել «երգել մեր ժամանակների ամենադասական տղամարդկանցից մեկի հետ»։ Նա խոստովանել է, որ իրեն «ճնշված» է զգացել։ Հաղորդվում Է, որ Սփիրսը երգի համար իր վոկալի ձայնագրությունն ավարտել է երկու ժամից էլ քիչ ժամանակում։

Շապիկին երկու կատարողներն էլ պատկերված են մանուկ հասակում. Սփիրսը բալետային կոստյումով է, իսկ Ջոնը նստած է դաշնամուրի մոտ։

## Երգացանկ
* **Digital download and streaming**
#"Hold Me Closer" – 3:22

* **Digital download ([[Joel Corry]] remix)**
#"Hold Me Closer" (Joel Corry remix) – 4:08

* **Streaming (Joel Corry remix)**
#"Hold Me Closer" (Joel Corry remix) – 4:08
#"Hold Me Closer" – 3:22

* **Digital download ([[Purple Disco Machine]] remix)**
#"Hold Me Closer" (Purple Disco Machine remix) – 3:38
#"Hold Me Closer" (Purple Disco Machine extended mix) – 5:54

* **Streaming (Purple Disco Machine remix)**
#"Hold Me Closer" (Purple Disco Machine remix) – 3:38
#"Hold Me Closer" (Purple Disco Machine extended mix) – 5:54
#"Hold Me Closer" – 3:22

* **Digital download (Pink Panda remix)**
#"Hold Me Closer" (Pink Panda remix) – 3:01
#"Hold Me Closer" (Pink Panda extended mix) – 3:52

* **Streaming (Pink Panda remix)**
#"Hold Me Closer" (Pink Panda remix) – 3:01
#"Hold Me Closer" (Pink Panda extended mix) – 3:52
#"Hold Me Closer" – 3:22

* **Digital download (acoustic)**
#"Hold Me Closer" (acoustic) – 3:22

* **Streaming (acoustic)**
#"Hold Me Closer" (acoustic) – 3:22
#"Hold Me Closer" – 3:22

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Բրիթնի Սփիրսի երգեր
Կատեգորիա:Էլթոն Ջոնի երգեր
Նադեժդա Պետրենկո

**Նադեժդա Իվանովնա Պետրենկո** (), խորհրդային ուկրաինացի քանդակագործ և մանկավարժ։ Աշխատել է ամուսնու՝ Վլադիմիր Պետրենկոյի հետ համահեղինակությամբ։ Նրանց ստեղծագործություններից շատերը Ռուսաստանի մշակութային ժառանգության օբյեկտներ են։

## Կենսագրություն
Ծնվել է 1930 թվականի մայիսի 30-ին Դնեպրոպետրովսկի մարզի Պուշկարևկա գյուղում։ 1953 թվականին ավարտել է Դնեպրոպետրովսկի գեղարվեստի ուսումնարանը, 1960 թվականին՝ Խարկովի գեղարվեստի ինստիտուտը։ Մասնագիտությամբ եղել է մանկավարժ։ Աշխատել է հաստոցային և մոնումենտալ քանդակագործության ժանրում։ 1961 թվականից մասնակցել է հանրապետական,  1960 թվականից՝ համամիութենական ցուցահանդեսների։ Քանդակագործություն է դասավանդել Ղրիմի Ն. Ս. Սամոկիշի անվան գեղարվեստի ուսումնարանում։ Բնակվել է Սիմֆերոպոլում՝ Գորկու փողոցում։ Մահացել է 2005 թվականի սեպտեմբերի 27-ին։

Ամուսինը՝ Պետրենկո Վլադիմիր Վասիլևիչը (1926-2008), եղել է նկարիչ և քանդակագործ, մի շարք աշխատանքներ ստեղծել են համահեղինակությամբ։

## Ստեղծագործություններ
* «Երախտապարտ հետնորդներ» (1961),
* «Հեռակայող ուսանողուհին»,
* «Մայրություն»,
* «Այծյամներ» (1967),
* Խորհրդային Միության ութ հերոսների հուշահամալիրը։ Քանդակագործներ՝ Վլադիմիր Պետրենկո, Նադեժդա Պետրենկո, ճարտարապետ՝ Ա. Մ. Կրամարենկո, Գերոյսկոե, Ռուսաստանի Դաշնության ժողովուրդների տարածաշրջանային նշանակության մշակութային ժառանգության օբյեկտ, գրանցման № 911710884000005,
* Դմիտրի Ուլյանովի հուշարձանը (քանդակագործներ՝ Վլադիմիր Պետրենկո և Նադեժդա Պետրենկո, ճարտարապետ՝ Է. Վ. Պոպով, բացվել է 1971 թվականի ապրիլի 30-ին) Սիմֆերոպոլ, Ժելյաբովի փողոց, պուրակ, Ռուսաստանի Դաշնության ժողովուրդների տարածաշրջանային նշանակության մշակութային ժառանգության օբյեկտ, գրանցման № 911710884000005։

## Պատկերասրահ

Պատկեր:Geroyskoe 4.JPG|Խորհրդային Միության ութ հերոսների եղբայրական  գերեզման
Պատկեր:Памятник Ульянову.jpg|Դմիտրի Ուլյանովի հուշարձանը


## Ծանոթագրություններ

Կատեգորիա:Ուկրաինացի կին քանդակագործներ
Կատեգորիա:Ուկրաինացի մանկավարժներ